paragraph_text: Terminator 2: Sudnji dan (eng. Terminator 2: Judgment Day, uobičajena kratica T2), američki znanstveno-fantastični film iz 1991. godine, nastavak Terminatora, kojeg je kao i prvijenac režirao James Cameron, dok glavnu ulogu opet igra Arnold Schwarzenegger. Nastavak je postigao izniman uspjeh te je proglašen superiornijim u odnosu na original i jednim od najboljih filmskih nastavaka u povijesti filma. Zaradio je ukupno 520 milijuna USD, čime je postao najisplativiji film te godine.